**Gárdonyi géza ciszterci Gimnáziumés Kollégium**

**Állampolgári ismeretek**

**12. évfolyam**

**HELYI TANTERVE**

Eger, 2020. augusztus 1.

# Állampolgári ismeretek

Az állampolgári ismeretek tantárgy tanulása hozzájárul a tanuló egyéni és családi szocializációjának pozitív alakulásához, az aktív és felelős állampolgári magatartás megalapozásához, a szabadságértékek és a társadalmi normák belsővé válásához, nemzeti azonosságtudat és a hazaszeretet erősödéséhez, a haza iránti kötelezettségek megismeréséhez, a fenntartható fejlődés feltételeinek megértéséhez és a felnőtt szerepekre való eredményes felkészüléséhez.

A fenntarthatóság és a pénzügyi tudatosság szemléletének és gyakorlatának továbbfejlesztése nemcsak a tanuló előzetes tudására épít, hanem a társak értékes gondolatainak megértésére, a vélemények, javaslatok megbeszélésére, megvitatására, tervek közös kidolgozására is lehetőség nyílik: például a család pénzügyi tervezése, a környezettudatos életvitelt befolyásoló tényezők értelmezése, a pénzügyi döntések megfelelő előkészítése, a kockázatvállalás mérlegelése, a tudatos fogyasztóvá válás lehetőségei és a vállalkozások mikro- és makrokörnyezetének vizsgálata. A rendszerszemlélet és az értelmező gondolkodás érvényesítése, az egyéni, közösségi és társadalmi felelősségvállalás tudatosítása kiemelt fejlesztési feladat.

A tanulás folyamatában ‒ az önálló ismeretszerzés mellett ‒ a tanuló megtapasztalhatja a csoportos tanulási módszerek alkalmazásának hatékonyságát, a társas együttműködés személyiségfejlesztő és közösségi élményét.

A tanuló reális jövőképének alakításához, az életpálya-tervezéshez szükséges ismeretek, jártasságok és készségek elsajátítása a szocializációs folyamat részévé válik.

Az állampolgári ismeretek tantárgy a Nemzeti alaptantervben rögzített kulcskompetenciákat az alábbi módon fejleszti:

**A tanulás kompetenciái:** A tanuló az információk gyűjtése, rendszerezése és feldolgozása közben megkülönbözteti a lényegest a lényegtelentől, és arra törekszik, hogy hiteles szövegeket használjon fel beszámolói elkészítéséhez. Önállóan vagy megadottszempontok alapján képes megkülönböztetni egymástól a megalapozott, tudományos hátterű és a hamis következtetéseket tartalmazó leírásokat, gondolatsorokat. Az érveléstechnikák alkalmazásával, mások véleményének megismerésével tovább fejlődik vitakultúrája.

**A kommunikációs kompetenciák:** A tanuló véleménynyilvánításához, érveléséhez, a vitahelyzetekben való megszólalásaihoz a kommunikációs helyzetnek megfelelő nyelvhasználat és viselkedés társul. A véleménynyilvánítás és a vitakultúra fejlesztése az autonóm magatartás kialakulását és a másik ember iránti tiszteletet, a más vélemények mérlegelését egyaránt segíti.

**A digitális kompetenciák:** A tanuló információk gyűjtéséhez és rendszerezéséhez használja a könyvtári dokumentumokat és az internetet, a beszámolók egy részéhez digitális tartalmakat készít. Az önálló és a társas tanulás folyamatában tanári segítséggel körültekintően választja ki az ismeretforrásokat, ha szükséges, tanácsot kér vagy tanácsot ad a médiahasználatról.

**A matematikai, gondolkodási kompetenciák:** A tanuló információkat, tényeket, adatokat gyűjt, válogat, önállóan vagy társaival együttműködve rendszerez. Társadalmi jelenségeket hasonlít össze, összefüggéseket állapít meg, következtetéseket, magyarázatokat fogalmaz meg. A társadalommal, a honvédelemmel és az állampolgári feladatokkal kapcsolatban képes a problémák azonosítására, releváns kérdéseket alkot, javaslatokat tesz, társaival tervezeteket készít. Nyitott annak átgondolására, hogy a tudományos-technológiai fejlődés, a környezetvédelemmel kapcsolatos problémák és a fenntarthatóság kérdésköre miképpen hat életútjára, családjára és hazájára.

**A személyes és társas kapcsolati kompetenciák:** A pedagógus vagy a társak orientáló észrevételeit, javaslatait és tanácsait figyelembe véve a tanuló képes korrigálni álláspontját, véleményét, valamint módosíthatja, átértékelheti, felülbírálhatja döntéseit. A társas tanulás közösségi élménye növeli önbizalmát, önbecsülését, egyúttal segíti reális énképének alakulását, és erősíti a közösségért történő felelősségvállalást.

A kooperatív tanulás révén az együttes tevékenység saját élménnyé válik. A tanuló társaival közös véleményt alakít ki, javaslatokat fogalmaz meg és terveket készít. A tanulás folyamán sok esetben társaival együttműködve dolgoz fel szövegeket, készít beszámolókat, gyűjt információkat, továbbá bekapcsolódik egy téma vagy probléma közös megbeszélésébe, ennek során érveket-ellenérveket fogalmaz meg.

A tanulási tevékenységek jellege, a társas tanulás lehetőségei olyan szituációkat és légkört teremtenek, amelyek biztosítják a tanuló szorongásmentes önkifejezését, ezek révén támogatják véleményének, gondolatainak, érveinek szabad kifejtését, ugyanakkor tudatosítják, hogy saját szempontjai csak mások hasonló megnyilvánulásainak tiszteletben tartásával, érveinek megértésével, egyeztetésével érvényesülhetnek.

**A kreativitás, a kreatív alkotás, önkifejezés és kulturális tudatosság kompetenciái:** A tanuló lakóhelye történetét és a település kulturális, néprajzi értékeit megismerve arra törekszik, hogy gazdagítsa a helyi társadalom életét. Önállóan és társaival együttműködve újságcikket ír, weboldalt szerkeszt. Problémaérzékenység, egyúttal együttműködő, segítő szemlélet jellemzi a projektekben való tevékenységét.

**Munkavállalói, innovációs és vállalkozói kompetenciák:** A mindennapi élethez kapcsolódó készségfejlesztés, a hivatali ügyintézés intézményeinek és alapvető eljárásainak megismerése, a munkavállaláshoz szükséges ismeretek és készségek megszerzése, fejlesztése elősegíti a tanulónak a felnőtt szerepekre való felkészülését. A tanuló javaslatokat fogalmaz meg, tervezeteket készít; mindez hozzájárul az innováció iránti nyitottság és igény, valamint a felelősségteljes munkamorál megalapozásához.

## 12. évfolyam

A középiskolai képzés záró szakaszában az állampolgári ismeretek tantárgy tanulásával, az életkori sajátosságok figyelembevételével, a tanuló – építve az általános iskolában a tantárgy keretében már kialakított attitűdre, megszerzett tudásra, képességekre és készségekre –elsajátítja az alapvető állampolgári ismereteket, valamint azokat a kompetenciákat és eljárásokat, amelyek a társadalmi részvételéhez, a haza iránti kötelességeinek teljesítéséhez és mindennapi boldogulásához szükségesek.

A 12. évfolyamon a kiemelt – mindegyik témakörben szereplő – fejlesztési feladatok a tanuló képességeinek, készségeinek és személyiségének továbbfejlesztését szolgálják: a kommunikációs kultúra részeként a véleménynyilvánítás lehetőségeinek biztosításával, az érvelési technikák gyakorlásával, a vitakultúra fejlesztésével, a digitális lehetőségek használatával, a rendszerszemlélet és a mérlegelő gondolkodás kialakításával, erősítésével.

A tanuló felismeri a család mint a társadalom alapvető intézményének jelentőségét és szerepét, megfogalmazza a párválasztás és a felelős családtervezés szempontjait, a gyermekvállalás fontosságát és demográfiai jelentőségét, valamint kiemeli a családi szocializációnak az életutat befolyásoló funkcióját.

A tanuló értelmezi a nemzeti identitás alkotóelemeit, megfogalmazza a hazafiság kifejezésének lehetőségeit, személyiségébe beépülnek a hazaszeretet és a patriotizmus emocionális összetevői. Kiemeli a világ magyarsága mint nemzeti közösség kohéziós szerepét. Tájékozódik a határon túl és a diaszpórában élő magyarság életviszonyairól: információkat gyűjt és rendszerez közösségeikről, fontosabb szervezeteikről, felismeri törekvéseiket, átérzi örömeiket és gondjaikat. Véleményt alkot a nemzetek, nemzetállamok fontosságáról, a globalizáció hatásairól.

Megismeri Magyarország fontosabb állami intézményeit, értelmezi a demokratikus jogállam felépítését és működését, az országgyűlési és a helyhatósági választások alapelveit. Tudatosul benne, hogy a haza védelme nemcsak a fegyveres erők, hanem a nemzet minden tagjának közös feladata, amely a magyar állampolgárok hazafias elkötelezettségén és kötelességtudatán kell, hogy alapuljon.

A tanuló alapvető jogi ismereteket szerez, ezek révén elsajátítja a mindennapi élethez szükséges jártasságokat is: elsajátítja a hivatali ügyintézéshez, a munkavállaláshoz, a szerződések kötéséhez kapcsolódó alapvető ismereteket, készségeket. Egyértelművé válik számára a társadalmi normák követése és az egyén felelősségvállalása közötti összefüggés, erősödik benne a normatudat.

A tanuló tudatosan készül későbbi munkavállalói szerepére, életpályájára, ezért megismeri a munka világát érintő alapvető jogi szabályozást, illetve tájékozódik a munkaerőpiac helyzetéről, a sikeres munkaerőpiaci részvétel feltételeiről. A munkavállalásra vonatkozó ismeretek megszerzése elősegíti a felnőttkori szerepekre történő felkészülését.

Támpontokat kap saját pénzügyei racionális, gyakorlatorientált intézéséhez, a család költségvetésének megtervezéséhez, megismeri a körültekintő és megalapozott hitelfelvétel feltételeit. Életvitelébe beépül a fogyasztóvédelem, a környezeti, gazdasági-pénzügyi fenntarthatóság szemlélete és gyakorlata. Ismereteket szerez az állam gazdasági szerepvállalásának formáiról, szerepéről, a monetáris politika lényegéről és a vállalkozások működésének sajátosságairól.Mindez hozzájárul felelős állampolgári létének és a változásokhoz alkalmazkodó, a problémahelyzetekre eredményes válaszokat keresőinnovatív, vállalkozói szemléleténekmegalapozásához.

A demokratikus attitűd megalapozását, illetve fejlődését szolgálja, hogy a tanuló bekapcsolódik a tematikus vitákba, ezáltal fejlődik az értelmező, mérlegelő gondolkodási készsége, erősödik a problémamegoldó szemlélete. A tanuló véleménynyilvánításához, érveléséhez, a vitahelyzetekbentörténő megszólalásaihoz a kommunikációs helyzetnek megfelelő nyelvhasználat és viselkedés társul. A vitakultúra fejlesztésének alapjátmások álláspontjának, véleményének azonosítása, megértése és az érvekre épülő vélemény megfogalmazása képezi, ellenérvek ütköztetésére, továbbá közös gondolkodásra sarkall.

A tanulás változatos módszereinek és formáinak alkalmazása a tanulási folyamat hatékonyabbá válását eredményezi.A tantárgy elősegíti az együttműködés közösségi élményének megélését, a másik ember véleményének megértését, az empátia erősödését, és a társadalmi kérdések közös megbeszélését is. A tanuló az információk gyűjtéséhez, beszámolói elkészítéséhez használja az infokommunikációs eszközöket.

Az állampolgári ismeretek tanulása a 12. évfolyamon is kapcsolódik a *történelem*tantárgyhoz: a közös értelmező és tartalmi kulcsfogalmak révén, a személyes és közösségi döntések okainak és következményeinek vizsgálatával, az egyén és közösség viszonyának elemzésével, a morális dilemmák számbavételével. A két tantárgy tanulása szoros – több esetben komplementer – együttműködést is feltételez, például a diktatórikus és a demokratikus rendszerek sajátosságainak elkülönítése, az emberi jogok megfogalmazásának és elfogadásának, a demokráciamodellek történetiségének nyomon követése, a magyarországi rendszerváltozás eredményeként kiépülő jogállami berendezkedés és intézményrendszer vizsgálata terén. Mindkét tantárgy tanulása során erősödik a tanuló nemzeti öntudata, erősödnek az őt a hazájához fűző érzelmi szálak.Az állampolgári ismeretek tanulásakor építhetünk a *földrajz* tantárgy keretében elsajátított környezeti, gazdasági és pénzügyi ismeretekre: a 12. évfolyam fejlesztési feladatainak egy része a pénzügyi tudatosság megalapozását és a fenntarthatóság környezeti, gazdasági-társadalmi fontosságának kiemelését, valamint a környezet védelme iránti felelősségtudat kialakítását szolgálja.

A 12. évfolyamon összegző-minősítő értékelés (ötfokozatú skálán értelmezett érdemjeggyel) javasolt az ismeretek elsajátításának ellenőrzése, mérése, az ismeretek alkalmazásához kapcsolódó tudás mértékének megítélése során. A szöveges, tanulást támogató, értékelés elsősorban a társakkal végzett tevékenységekkel, a kooperációval, a beszámolók, prezentációk készítésével, portfólió összeállításával kapcsolatos. Az önértékelés, a társak értékelése és a csoportos megbeszélés biztosítja a segítő, támogató és fejlesztő jelleget.

**A 12. évfolyamon az állampolgári ismeretek tantárgy alapóraszáma: 28 óra.**

**A témakörök áttekintő táblázata:**

|  |  |
| --- | --- |
| **Témakör neve** | **Javasolt óraszám** |
| A család, acsaládi szocializáció  | 3 |
| A család gazdálkodása és pénzügyei | 2 |
| Szabadság és felelősség; jogok és kötelezettségek, a társadalmi felelősségvállalás | 5 |
| Nemzet, nemzettudat; lokálpatriotizmus, hazafiság, honvédelem | 4 |
| A magyar állam intézményei;az állam gazdasági szerepvállalása | 4 |
| A mindennapi ügyintézés területei és megszervezése | 3 |
| Fogyasztóvédelem, környezet- és természetvédelem | 3 |
| Bankrendszer, hitelfelvétel | 2 |
| Vállalkozás és vállalat | 2 |
| **Összes óraszám:** | 28 |

**Témakör: A család,a családi szocializáció**

**Javasolt óraszám:3 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* értelmezi a családi szocializációnak az ember életútját befolyásoló jelentőségét;
* felismeri, hogy a családtagok milyen szerepet töltenek be a szocializáció folyamatában.

**A témakör tanulása eredményeként a tanuló:**

* értelmezi a család mint a társadalom alapvető intézményének szerepét és jellemzőit;
* társaival megbeszéli a párválasztás, a családtervezés fontos szakaszait, szempontjait és a gyermekvállalás demográfiai jelentőségét: tájékozódás, minták, orientáló példák, átgondolt tervezés, felelősség.

### Fejlesztési feladatok és ismeretek

* Az önismeret, önértékelés és a reális énkép alakítása
* A kommunikációs készség fejlesztése
* A véleményalkotás és a véleménynyilvánítás fejlesztése
* Az érvelés készségének fejlesztése
* A több nézőpontú, mérlegelő gondolkodás fejlesztése
* Az élményalapú, tapasztalati tanulás elősegítése
* A generációk közötti kapcsolat, a nemzedékek közötti párbeszéd erősítése
* A családi szocializáció folyamata és jellemzői
* A családtervezés szempontjai és szakaszai
* A gyermekvállalás demográfiai, társadalmi jelentőségének tudatosítása
* A házasság intézménye, a hagyományos családmodell, a családi szerepek
* A család: szeretetközösség, együttműködés, kölcsönösség, tisztelet; A család társadalmi funkciói
* Biológiai és társadalmi reprodukció, családi háztartás; Párkapcsolatok, házasság, családtervezés; Szerepek a családban; Családi szocializáció

**Fogalmak**

család, családi szocializáció, családi életciklus, családtervezés, gyermekvállalás, házasság, demográfia;

**Javasolt tevékenységek**

* Vita: a család fogalma és társadalmi funkciói
* Szövegalkotás: a családi szocializáció jellemzői és szakaszai
* Plakátkészítés a családi szerepekről
* Prezentáció készítésea gyermekvállalás fontosságáról, társadalmi és demográfiai jelentőségéről
* Forráselemzés és gyűjtőmunka segítségével grafikai szervező készítése a családmodell átalakulásáról és annak következményeiről a 20-21. században

**Témakör: A család gazdálkodása és pénzügyei**

**Javasolt óraszám:2 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* saját pénzügyi döntéseit körültekintően, megalapozottan hozza meg.

**A témakör tanulása eredményeként a tanuló:**

* társaival megtervezi egy fiktív család költségvetését;
* arra törekszik, hogy feladatai egy részét a társas tanulás révén teljesítse.

### Fejlesztési feladatok és ismeretek

* A kommunikációs készség fejlesztése
* A véleményalkotás és a véleménynyilvánítás fejlesztése
* A több nézőpontú, mérlegelő gondolkodás fejlesztése
* A problémamegoldó szemléletmód és gondolkodás fejlesztése
* A döntési képesség fejlesztése
* A rendszerezési képesség fejlesztése, a rendszerszemlélet alakítása
* Az élményalapú, tapasztalati tanulás elősegítése
* A társas együttműködés fejlesztése
* A családi költségvetés felépítése
* A családi gazdálkodás; pénzügyi tervezés: bevételek, kiadások
* A megtakarítás szerepe és jelentősége, lehetőségei
* A fenntarthatóság és a fogyasztási szokások kölcsönhatása
* A családi háztartás pénzügyei; Bevételek, kiadások, megtakarítási lehetőségek; Fogyasztók a családban; A családi költségvetés, pénzügyi tervezés

### Fogalmak

családi háztartás, családi költségvetés, pénzügyi tervezés, pénzügyi tudatosság, gazdasági-pénzügyi fenntarthatóság, megtakarítás, hitel, GYES, GYED;

**Javasolt tevékenységek**

* Szakértői mozaik: Családi háztartás, a család pénzügyei
* Kérdések és feltevések megfogalmazása egy téma előzetes áttekintése alapján: a családi háztartás, a család pénzügyei
* Szövegalkotás: a család környezettudatos életvitelét befolyásoló tényezők bemutatása szabadon választott műfajban
* Egy fiktív család költségvetésének megtervezése
* Vita: a fenntarthatóság szerepe a pénzügyi tervezésben
* Önálló kutatás eredményeinek felhasználásával prezentáció készítése a megtakarítás, az előtakarékosság lehetőségeiről

**Témakör:Szabadság és felelősség, jogok és kötelezettségek, a társadalmi felelősségvállalás**

**Javasolt óraszám:5 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* felismeri az alapvető emberi jogok egyetemes és társadalmi jelentőségét;
* érti a társadalmi normák és az egyéni cselekedetek, akaratok, célok egyeztetésének, összehangolásának követelményét;
* felismeri és értelmezi az igazságosság, az esélyegyenlőség biztosításának jelentőségét és követelményeit.

**A témakör tanulása eredményeként a tanuló:**

* bemutatja Magyarország Alaptörvényének legfontosabb részeit: Alapvetés; Az állam; Szabadság és felelősség;
* értelmezi a választójog feltételeit és a választások alapelveit;
* kiemeli a közteherviselés nemzetgazdasági, társadalmi és morális jelentőségét;
* arra törekszik, hogy feladatai egy részét a társas tanulás révén teljesítse;
* felismeri a véleménynyilvánítás, érvelés, a párbeszéd és a vita társadalmi hasznosságát;
* önállóan vagy társaival együttműködve javaslatokat fogalmaz meg;
* tiszteletben tartja a másik ember értékvilágát, gondolatait és véleményét.

### Fejlesztési feladatok és ismeretek

* A kommunikációs készség fejlesztése
* Az érvelési készség és a vitakultúra fejlesztése
* A véleményalkotás és a véleménynyilvánítás fejlesztése
* A több nézőpontú, mérlegelő gondolkodás fejlesztése
* A rendszerezési képesség fejlesztése, a rendszerszemlélet alakítása
* A digitális kompetencia fejlesztése
* Az élményalapú, tapasztalati tanulás elősegítése
* A demokratikus elköteleződés kialakítása, erősítése
* A társadalmi normák fontosságának megismerése
* A társas együttműködés fejlesztése
* Az alapvető emberi jogok, állampolgári jogok, polgári szabadságjogok
* Magyarország Alaptörvényének fontosabb részei: Alapvetés,Állam, Szabadság és felelősség
* Az állampolgári jogok és kötelességek
* Az országgyűlési, a helyhatósági és az európai parlamenti képviselő választás; a népszavazás intézménye
* A választójog és feltételei
* A jövő nemzedékek jogai
* Az igazságszolgáltatás rendszerének felépítése, a büntetőjog, polgári jog, közjog, magánjog fogalma
* A közteherviselés; a magyarországi adórendszer alapelemei
* Magyarország Alaptörvénye; Az alapvető jogok; Az állampolgári kötelességek; Választójog, választási rendszer; Közjog: büntetőjog; Magánjog: polgári jog

### Fogalmak

állam, államforma, politikai rendszer,alapjog(ok), emberi jog, alkotmány,Magyarország Alaptörvénye,polgári szabadságjog, a jövő nemzedékek jogai, norma, normakövető magatartás, állampolgári felelősség, állampolgári kötelesség, közteherviselés, adómorál, választójog, állampolgári részvétel, választási rendszer, országgyűlési választás, önkormányzati választás, európai parlamenti választás, népszavazás, politikai párt, képviselő, közjog, magánjog, jogforrás, jogforrási hierarchia, jogérvényesülés, bűncselekmény , szankció, büntetőjog, ügyész, bíró, ügyvéd, természetes személy, jogi személy, jogképesség,közokirat, magánokirat, közjegyző; polgári peres eljárás, felperes, alperes;

**Javasolt tevékenységek**

* Grafikai szervező segítségével a magyar jogrendszer felépítésének bemutatása
* Vita: a közteherviselés szerepe az állam működésében, hogyan javítható az adómorál
* Plakátkészítés az állampolgári jogokról és kötelezettségekről
* Szituációs gyakorlat: az igazságszolgáltatás működésnek bemutatása egy fiktív eljáráson keresztül
* Önálló kutatómunka: az országgyűlési választás rendszerének alakulása 1867 és 2014 között, vagy népszavazások Magyarországon 1990-2018 között
* Tudósítás vagy riport készítése egy fiktív vagy valós országgyűlési vitanapról források, a média-megjelenések segítségével
* Prezentáció vagy digitális médiatartalom készítése a jövő nemzedék jogairól
* Szövegalkotás:Magyarország Alaptörvényének szerepe

**Témakör: Nemzet, nemzettudat; lokálpatriotizmus, hazafiság,honvédelem**

**Javasolt óraszám:4 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* felismeri a világ magyarsága mint nemzeti közösség összetartozásának jelentőségét;
* véleményt alkot a nemzetek és a globalizáció összefüggéseiről;
* felismeri és értékeli a helyi, regionális és országos közgyűjtemények nemzeti kulturális örökség megőrzésében betöltött szerepét.

**A témakör tanulása eredményeként a tanuló:**

* társaival megbeszéli a nemzeti érzület sajátosságait és a hazafiság lehetséges megnyilvánulási formáit;
* társaival megbeszéli a honvédelem, mint nemzeti ügy jelentőségét;
* arra törekszik, hogy feladatai egy részét a társas tanulás révén teljesítse;
* felismeri a véleménynyilvánítás, érvelés, a párbeszéd és a vita társadalmi hasznosságát;
* tiszteletben tartja a másik ember értékvilágát, gondolatait és véleményét;
* beszámolója elkészítéséhez önállóan vagy segítséggel használja az infokommunikációs eszközöket.

### Fejlesztési feladatok és ismeretek

* A nemzethez tartozás emocionális kötődésénekkialakítása, megerősítése
* A kommunikációs készség fejlesztése
* Az érvelési készség és a vitakultúra fejlesztése
* A véleményalkotás és a véleménynyilvánítás fejlesztése
* A több nézőpontú, mérlegelő gondolkodás fejlesztése
* A rendszerezési képesség fejlesztése, a rendszerszemlélet alakítása
* A társas együttműködés fejlesztése
* Az élményalapú, tapasztalati tanulás elősegítése
* A digitális kompetencia fejlesztése
* A nemzettudat alkotóelemeinek értelmezése
* A nemzeti érzés sajátosságai, a hazafiság lehetséges megnyilvánulási formái
* A lokálpatriotizmus és a hazaszeretet közötti kapcsolódás
* A honvédelmi kötelezettség teljesítésének békeidőben és a különleges működési rend idején
* A Magyar Honvédség szerepe, feladatai; a katonai szolgálat lehetőségei
* A nemzetállamok szerepe, feladatai a globális világban és az Európai Unióban
* Magyarország és az Európai Unió kapcsolatrendszere
* A határon túli magyar közösségek kihívásai, Magyarország feladatai az anyaországon kívül élő magyarság identitásának megőrzésében
* A nemzettudat alkotóelemei; A nemzeti érzület: a nemzeti szimbólumok, a közös nyelv, a kollektív történeti emlékezet, a közös kultúra releváns elemei; A világ magyarsága és a nemzeti közösség; A honvédelem kérdései a 21. században; A nemzetek, nemzetállamok szerepe a globális világban és az Európai Unióban

### Fogalmak

nemzet, nemzettudat, nemzeti identitás, lokálpatriotizmus, hazaszeretet, honvédelem, honvédség, különleges működési rend, nemzetállam;

**Javasolt tevékenységek**

* Forrásfeldolgozás: 19. és 20. századi szemelvények a hazaszeretetről, a nemzeti identitás fontosságáról
* Szövegalkotás: kapcsolat a szülőföldhöz, a lokálpatriotizmus szerepe a tanulók életében
* Tanulói előadása nemzetállamok és az Európai Unió kapcsolatrendszeréről
* Vita: a globalizáció hatása a közösségekre, a nemzetekre és a környezetre
* Grafikai szervező segítségével Magyarország és az Európai Unió kapcsolatrendszerének bemutatása
* Lapszemle készítése egy kiválasztott nemzeti ünnep eseményeiről és sajátosságairól
* Prezentáció készítése a határon túli magyar közösségekről, az őket érő kihívásokról
* Szöveges vagy audiovizuális riport készítése a Magyar Honvédségről
* Digitális eszközhasználattal tematikus összeállítások szerkesztése egy határon túli magyar közösségről

**Témakör: A magyar állam intézményei;az állam gazdasági szerepvállalása**

**Javasolt óraszám: 4 óra**

### Tanulási eredmények

**A témakör tanulása eredményeként a tanuló:**

* bemutatja Magyarország Alaptörvényének legfontosabb részeit: Alapvetés; Az állam; Szabadság és felelősség;
* értelmezi a törvényalkotás folyamatát;
* azonosítja az állam gazdasági szerepvállalásának elemeit;
* arra törekszik, hogy feladatai egy részét a társas tanulás révén teljesítse;
* beszámolója elkészítéséhez önállóan vagy segítséggel használja az infokommunikációs eszközöket.

### Fejlesztési feladatok és ismeretek

* A több nézőpontú, mérlegelő gondolkodás fejlesztése
* A rendszerezési képesség fejlesztése, a rendszerszemlélet alakítása
* A társas együttműködés fejlesztése
* A digitális kompetencia fejlesztése
* A kommunikációs készség fejlesztése
* Az élményalapú, tapasztalati tanulás elősegítése
* A hatalmi ágak
* A magyar állam intézményrendszere
* A kormány és szervei
* Az Országgyűlés felépítése és működése; az országgyűlési képviselők feladatai, jogállása
* A törvényalkotás folyamata
* Az igazságszolgáltatás rendszere, felépítése, szereplői és szerepe a demokratikus államrendben
* Az állam gazdasági feladatai
* A központi költségvetés alapvető felépítése és szerepe
* A nagy ellátórendszerek és az állami alapfeladatok
* A magyar állam intézményrendszere; az igazságszolgáltatás rendszere, szervezetei; A gazdaság körforgása; A gazdaságpolitika; Az állam gazdasági feladatai; Az állami költségvetés

### Fogalmak

állam, intézmény, politikai rendszer, hatalmi ágak, jogforrási hierarchia,köztársasági elnök, Országgyűlés, törvényalkotás, törvény, országgyűlési határozat, képviselő, mentelmi jog, országgyűlési bizottság(ok), házszabály, parlamenti frakciók, interpelláció, Kormány, miniszterelnök, miniszter, államtitkár; miniszterelnöki, kormány- és miniszteri rendelet, Alkotmánybíróság, alkotmánybírósági határozat, Állami Számvevőszék, Kúria, Országos Bírói Hivatal, ügyészség, legfőbb ügyész, főügyészségek, fellebbviteli főügyészségek, járási és járási szintű ügyészségek, az alapvető jogok biztosa, gazdaságpolitika,államháztartás, költségvetés, költségvetési egyensúly, adórendszer, adók, járulékok, illetékek, közteherviselés, adómorál, korrupció és integritás, hatóság, hatáskör, illetékesség;

**Javasolt tevékenységek**

* Vázlat vagy egyéb grafikai szervező készítése az állam felépítéséről, a hatalmi ágak legfontosabb intézményeiről
* Vita: az állami szerepvállalásról a gazdasági életben
* Költségvetés tervezése a főbb állami feladatokhoz, vagy egy-egy kiválasztott feladat költségeinek részletes kidolgozása, bemutatása és megvédése
* Szerepjáték: a törvényalkotói munka, egy képzelt jogszabály megalkotása, érvek és ellenérvek gyűjtése
* Prezentáció készítése egy kiválasztott ellátórendszer működéséről, feladatairól Szövegalkotási feladat: egy-egy minisztérium felépítésének és feladatainak bemutatása források segítségével
* Mozaik, szakértői mozaik: az állam szociális funkciói, oktatási, egészségügyi feladatai vagy a rendvédelmi szervek feladatai
* Képzelt riport egy országgyűlési ülésről vagy kormányülésről
* Önálló kutatás alapján plakát vagy ábra készítése egy kiválasztott államigazgatási szerv vagy hivatal felépítéséről, feladatairól

**Témakör: A mindennapi ügyintézés területei és megszervezése**

**Javasolt óraszám: 4 óra**

### Tanulási eredmények

**A témakör tanulása hozzájárul ahhoz, hogy a tanuló a nevelési-oktatási szakasz végére:**

* jártasságot szerez a jog területének mindennapi életben való alkalmazásában.

**A témakör tanulása eredményeként a tanuló:**

* azonosítja a mindennapi ügyintézés alapintézményeit;
* tájékozott a munkavállalás szabályozásáról**;**
* arra törekszik, hogy feladatai egy részét a társas tanulás révén teljesítse.

### Fejlesztési feladatok és ismeretek

* A kommunikációs készség fejlesztése
* A véleményalkotás és a véleménynyilvánítás fejlesztése
* A több nézőpontú, mérlegelő gondolkodás fejlesztése
* A problémamegoldó szemléletmód fejlesztése
* A döntési képesség fejlesztése
* A rendszerezési képesség fejlesztése, a rendszerszemlélet alakítása
* A társas együttműködés fejlesztése
* Az élményalapú, tapasztalati tanulás elősegítése
* A mindennapi ügyintézés alapintézményeinek megismerése
* A hivatalai ügyintézés lehetőségei, az e-ügyintézés
* A munkáltatók és a munkavállalók alapvető jogai és kötelességei
* A munkaszerződés alapvető szabályai, a kollektív szerződés szerepe
* Az önéletrajz és a motivációs levél felépítése, legfontosabb tartalmi és formai elemeinek megismerése
* Az állásinterjúra történő felkészülés szempontjai
* A szerződések néhány fő típusai: adásvételi, ajándékozási, megbízási, vállalkozási szerződés, kölcsön- és biztosítási szerződés
* Az állam, a munkaadók és a munkavállalók közötti érdekegyeztetés szintjei, fórumai
* Az automatizáció, digitalizáció hatása a munkaerőpiacra
* Az állampolgár és az intézmények, szervezetek kapcsolatai; Munkajogi alapok, munkavállalás, munkaszerződés; Munkaerőpiaci változások, előrejelzések; Szerződések

### Fogalmak

hivatal, intézmény, szervezet,ügyfélkapu, kormányablak, körjegyzőség, járási hivatal,polgármesteri hivatal, polgármester, jegyző, települési, fővárosi és kerületiönkormányzat, képviselőtestület, munkaerőpiac, munkáltató, munkavállaló, munkavállalás, önéletrajz, motivációs levél, állásinterjú, munkaszerződés, kollektív szerződés,adásvételi, ajándékozási, megbízási, vállalkozási szerződés, kölcsön-, biztosítási, tartási és életjáradéki szerződés;

**Javasolt tevékenységek**

* Az e-ügyintézés felületének megismerése, az egyes ügytípusok csoportosítása önálló kutatómunka keretében
* Helyzetgyakorlat vagy szituációs játék a mindennapi ügyintézés egy-egy eljárásáról
* Grafikai szervező segítségével az egyes ügytípusok és az azokban hatáskörrel rendelkező hivatalok csoportosítása
* Szakértői mozaik: Munkaszerződés, kollektív szerződés, érdekképviselet, érdekegyeztetés
* Szövegalkotás: önéletrajz, motivációs levél; Állásinterjú
* Szituációs játék vagy helyzetgyakorlat egy fiktív állásinterjún való megjelenésről, szereplésről
* Prezentáció készítése internetes források alapján a munkaerőpiaci előrejelzésekről
* Vita: az automatizáció, a digitalizáció és a robotizáció gazdasági és társadalmi következményei, a munkaerőpiacra gyakorolt hatásai

**Témakör: Fogyasztóvédelem, környezet- és természetvédelem**

**Javasolt óraszám: 3 óra**

### Tanulási eredmények

**A témakör tanulása eredményeként a tanuló:**

* életvitelébe beépülnek a tudatos fogyasztás elemei, érvényesíti a fogyasztóvédelmi szempontokat;
* arra törekszik, hogy feladatai egy részét a társas tanulás révén teljesítse;
* beszámolója elkészítéséhez önállóan vagy segítséggel használja az infokommunikációs eszközöket.

### Fejlesztési feladatok és ismeretek

* A kommunikációs készség fejlesztése
* A több nézőpontú, mérlegelő gondolkodás fejlesztése
* A rendszerezési képesség fejlesztése, a rendszerszemlélet alakítása
* A döntési képesség fejlesztése
* A társas együttműködés fejlesztése
* A digitális kompetencia fejlesztése
* Az élményalapú, tapasztalati tanulás elősegítése
* A fogyasztóvédelem fogalma és lehetséges területei
* A fogyasztóvédelem gazdasági, társadalmi szerepe, feladatai
* A fogyasztói érdekek, akapcsolódó állampolgári jogok megismerése
* A szavatossággal és a garanciával kapcsolatos jogok és feltételrendszer alapjainak megismerése
* Az internetes vásárlás előnyei és kockázatai
* A tudatos, a fenntarthatóságot szem előtt tartó, fogyasztói magatartás szemléletének kialakítása
* A környezetvédelem legfontosabb helyi, országos és globális kérdéseinek megismerése, feltárása
* Az épített és természeti környezetünk védelme iránti elköteleződés kialakítása, erősítése

### Fogalmak

fogyasztóvédelem, tudatos fogyasztó, a fogyasztó jogai, a fogyasztói érdekek védelme, békéltető testület, webáruház, garancia, szavatosság, jótállás, természetvédelem, épített környezet, klímavédelem, ökológiai lábnyom;

**Javasolt tevékenységek**

* Szövegalkotás: saját tapasztalatok és információgyűjtés alapján tájékoztató/GYIK készítése az internetes vásárlással kapcsolatos tudnivalókról
* Vázlatírás vagy egyéb grafikai szervező készítése a fogyasztóvédelem szerepéről
* Vita: A tudatos fogyasztó jellemzői, a különféle fogyasztói magatartásformák hatása a természeti környezetre, az emberiség ökológiai lábnyomára
* Plakát készítése a szavatosság, a garancia és a jótállás alapvető szabályairól, amelyekre kell odafigyelnie a vásárlónak
* Médiahasználat (könyvtár, internet, sajtó): fogyasztóvédelmi esetek gyűjtése és esetmegbeszélés keretében történő feldolgozása
* Forráselemzés és forrásfeldolgozás keretében a biológiai diverzitást veszélyeztető tényezők, a legsúlyosabb környezetvédelmi kockázatok összegyűjtése és ábrázolása prezentáció formájában

**Témakör: Bankrendszer, hitelfelvétel**

**Javasolt óraszám: 2 óra**

### Tanulási eredmények

**A témakör tanulása eredményeként a tanuló:**

* saját pénzügyi döntéseit körültekintően, megalapozottan hozza meg;
* társaival megbeszéli a megalapozott, körültekintő hitelfelvétel szempontjait, illetve feltételeit;
* arra törekszik, hogy feladatai egy részét a társas tanulás révén teljesítse.

### Fejlesztési feladatok és ismeretek

* A több nézőpontú, mérlegelő gondolkodás fejlesztése
* A döntési képesség fejlesztése
* A rendszerezési képesség fejlesztése, a rendszerszemlélet alakítása
* A társas együttműködés fejlesztése
* A kommunikációs készség fejlesztése
* Az élményalapú, tapasztalati tanulás elősegítése
* A monetáris politika fogalmának és alapvető jellemzőinek megismerése
* A Magyar Nemzeti Bank működése, feladatai
* A kereskedelmi bankok jellemzőinek, tevékenységének megismerése
* A pénzügyi intézetek típusai
* A hitelfelvétel módozatai, feltételei és kockázatai
* A hitelszerződés tartalmi elemei, a körültekintő hitelfelvétel feltételei
* A bank alapvető tevékenysége; Kétszintű bankrendszer: központi bank és kereskedelmi bankok; A Magyar Nemzeti Bank; A pénzügyi intézmények; Hitelfelvétel

### Fogalmak

Bank, kétszintű bankrendszer, jegybank, Magyar Nemzeti Bank, kereskedelmi bank, pénzügyi intézmények, hitel, hitelszerződés, a hitelek típusai, kamat, hitelfedezeti mutató, jövedelemarányos törlesztő részlet, jelzáloghitel, kezesség, hitelbiztosítás, teljes hiteldíjmutató (THM), futamidő, követeléskezelés, hitelközvetítő,pénzügyi tervezés, pénzügyi tudatosság, gazdasági-pénzügyi fenntarthatóság;

**Javasolt tevékenységek**

* Szövegalkotási feladat:a magyar bankrendszer működése, felépítése
* Vita: a tudatos és megalapozott hitel felvétele/ miért van szükség a hitelre?
* Plakát készítése a hitel kockázatairól
* Véleményvonal segítségével a hitelkockázatok közös mérlegelése
* Beszélgetőkör a megalapozott, körültekintő hitelfelvétel szempontjairól és feltételeiről
* Lapszemle készítése a Magyar Nemzeti Bank gazdaságélénkítő, pénzügyi szektor működését szabályozó tevékenységéről

**Témakör: Vállalkozás és vállalat**

**Javasolt óraszám: 2 óra**

### Tanulási eredmények

**A témakör tanulása eredményeként a tanuló:**

* értelmezi a vállalkozás indítását befolyásoló tényezőket**;**
* arra törekszik, hogy feladatai egy részét a társas tanulás révén teljesítse.

### Fejlesztési feladatok és ismeretek

* A kommunikációs készség fejlesztése
* A véleményalkotás és a véleménynyilvánítás fejlesztése
* A több nézőpontú, mérlegelő gondolkodás fejlesztése
* A problémamegoldó szemlélet fejlesztése
* A rendszerezési képesség fejlesztése, a rendszerszemlélet alakítása
* Az élményalapú, tapasztalati tanulás elősegítése
* A társas együttműködés fejlesztése
* A digitális kompetencia fejlesztése
* A vállalkozás fogalmának értelmezése
* A vállalkozási formák, cégtípusokmegismerése
* Az egyes cégtípusok, vállalati formák szerepe a gazdaságban
* Az üzleti terv fogalma, célja
* A vállakozás mikro- és makrokörnyezeti tényezői
* A vállalkozás működési köre és környezete; A vállalkozások típusai; Vállalkozási terv; A vállalatok fajtái

### Fogalmak

jogi személy, vállalkozás, egyéni vállalkozó, gazdasági társaság, betéti társaság (bt.), korlátolt felelősségű társaság (kft.), részvénytársaság (rt.), zártkörű (zrt.) és nyilvános (nyrt.) részvénytársaság,startup, a vállalkozások mikro- és makrokörnyezete; vállalkozói kompetenciák, üzleti terv,pénzügyi tervezés, pénzügyi tudatosság, gazdasági-pénzügyi fenntarthatóság;

**Javasolt tevékenységek**

* Vázlat vagy egyéb grafikai szervező készítésea vállalkozások fajtáiról, a vállalatok típusairól
* Információgyűjtést követően egy vállalkozás üzleti tervének vizsgálata
* Vita: a kis- és középvállalkozások szerepe, gazdasági, társadalmi fontossága
* Szövegalkotás:vállalkozási ötletek, egy tetszőleges vállalkozás tervének bemutatása